KOMISIJOS SPRENDIMAS
2007 m. gruodžio 20 d.
dėl kai kurių Vokietijos, Italijos, Liuksemburgo ir Portugalijos mokėjimo agentūrų 2005 finansinių metų sąskaitų, susijusių su Europos žemės ūkio orientavimo ir garantijų fondo (EŽŪOGF) Garantijų skyriaus finansuojamomis išlaidomis, patvirtinimo
(pranešta dokumentu Nr. C(2007) 6531)
(Tekstai autentiški tik italų, portugalų, prancūzų ir vokiečių kalbomis)
(2008/53/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 7 straipsnio 3 dalį,
pasitarusi su Fondo komitetu,
kadangi:
(1)
Komisijos sprendimais 2006/322/EB (2) ir 2007/326/EB (3) buvo patikrintos ir patvirtintos visų mokėjimo agentūrų, išskyrus Vokietijos mokėjimo agentūros „Bayern-Umwelt“, Italijos mokėjimo agentūros „AGEA“, Liuksemburgo mokėjimo agentūros „Ministère de l’Agriculture“ ir Portugalijos mokėjimo agentūros „IFADAP“, 2005 finansinių metų sąskaitos.
(2)
Gavusi naujos informacijos ir atlikusi papildomus patikrinimus, Komisija dabar gali priimti sprendimą dėl Vokietijos mokėjimo agentūros „Bayern-Umwelt“, Italijos mokėjimo agentūros „AGEA“, Liuksemburgo mokėjimo agentūros „Ministère de l’Agriculture“ ir Portugalijos mokėjimo agentūros „IFADAP“ pateiktų sąskaitų išsamumo, tikslumo ir teisingumo.
(3)
Tikrindama minėtų mokėjimo agentūrų sąskaitas, Komisija turi atsižvelgti į Sprendimo 2006/322/EB pagrindu iš atitinkamų valstybių narių jau atskaitytas sumas.
(4)
Remiantis Reglamento (EB) Nr. 1258/1999 7 straipsnio 3 dalies antra pastraipa, šis sprendimas netrukdo Komisijai vėliau priimti sprendimų neskirti Bendrijos finansavimo Bendrijos taisyklių neatitinkančioms išlaidoms,
PRIĖMĖ ŠĮ SPRENDIMĄ:
1 straipsnis
Šiuo sprendimu patvirtinamos Vokietijos mokėjimo agentūros „Bayern-Umwelt“, Italijos mokėjimo agentūros „AGEA“, Liuksemburgo mokėjimo agentūros „Ministère de l’Agriculture“ ir Portugalijos mokėjimo agentūros „IFADAP“ 2005 finansinių metų sąskaitos, susijusios su Europos žemės ūkio orientavimo ir garantijų fondo (EŽŪOGF) Garantijų skyriaus finansuojamomis išlaidomis.
Sumos, kurias minėtos valstybės narės privalo grąžinti arba kurias reikia joms sumokėti remiantis šiuo sprendimu, nurodytos priede.
2 straipsnis
Šis sprendimas skirtas Vokietijos Federacinei Respublikai, Italijos Respublikai, Liuksemburgo Didžiajai Hercogystei ir Portugalijos Respublikai.
Priimta Briuselyje, 2007 m. gruodžio 20 d.